આ કારણોસર એક્સચેન્જ તેમજ કિમતી ધાતુની આયાત-નિકાસ સાથે સંકળાયેલા ઉદ્યોગકારોને આશા છે કે, આ બજેટમાં સરકાર સીટીટીથી લઈને સોનાની આયાતમાં કેટલીક છૂટછાટો જાહેર કરશે. આ ઉપરાંત સરકાર દસ ટકા આયાત ડયૂટીમાં ઓછામાં ઓછા ત્રણેક ટકાનો ઘટાડો કરે એવી પણ આ ક્ષેત્રના નિષ્ણાતો આશા સેવી રહ્યા છે. જોકે, સીસીટી જેવો એક્સચેન્જના ટ્રેડિંગને નુકસાન પહોંચાડતો કરવેરો હાલ પૂરતો નાબૂદ કરવામાં આવે એવી પણ આ ક્ષેત્રના લોકોને નાણા મંત્રી પાસેથી અપેક્ષા છે. આ ઉપરાંત સરકાર ગુડ્સ એન્ડ સર્વિસ ટેક્સમાં યોગ્ય રૃપરેખા રજૂ કરે એવી પણ આશા સેવાઈ રહી છે. જીએસટીનો ચુસ્ત અમલ ટેક્સેશનના લેયર્સને હળવા કરીને આયાત-નિકાસના ટેક્સેશનમાં મદદરૃપ થઈ શકે છે. આ ઉપરાંત તેના અમલથી હાલ વિવિધ રાજ્યો વચ્ચેના ટેક્સેશનના અવરોધો દૂર થશે.